  Майя Бывальцева 31-тӥ толсуре но Выль ар уе Удмуртиын куазь шуныт луоз. Со сярысь улосвыл Гидрометцентрлэн пресс-службаез ивортӥз. 31-тӥ толсуре ӝытазе но Выль ар уе тӧл лапкомоз, нуназе бере дырын-дырын ӧжыт лымыялоз, температура нуназе бере -1…-6 градус луоз, тӧл секундскын 6-11 метрозь пельтоз Удмуртиысь Гидрометцентрлэн пресс-службаезНош вуоно уйин лымыяны кутскоз, 31-тӥ толсуре нуналлэн нырысетӥ ӝыныяз куд-ог интыосын зол лымыялоз. Тӧл секундскын 15-17 метрозь кужмояса пельтоз. Пельскоз, сюресъёсты лымы шобыртоз, гылыт луоз. Температура пумен ӝутскоз: туннэ ӝытазе со -15…-20 градус луоз, ӵуказе ӵукна -4…-9 Удмуртиысь Гидрометцентрлэн пресс-службаез1-тӥ толшоре тӧл секундскын 3-8 метрозь лябӟоз, ӝытлы -6…-10 градусозь кезьыт кариськоз. 2-тӥ толшоре температура нош ик шӧдскымон лэзькоз: уй-нуналскын -10…-15 градус луоз шуыса чаклало. Лымыяны кулэ ӧвӧл. 3-тӥ толшоре шунытгес кариськоз, лымыялоз.  Тегъёс: Гидрометцентр Удмуртия куазь шутэтскон Выльар  